উপস্থাপনার শুরুতে চৈতন্য চন্দ্র হালদার বলেন, ‘আমি এত বড় মাপের আইনজীবী না যে এই মামলায় আসামিপক্ষে শুনানি করতে পারি। তারপরও রেজাউর রহমান স্যার (রাষ্ট্রপক্ষের প্রধান আইনজীবী) একজন পলাতক আসামির পক্ষে আমাকে নিয়োগ দিয়েছেন। ওনার সুপারিশেই আমি নিযুক্ত হয়েছি।’ তাঁর এই কথায় আদালতে উপস্থিত থাকা আসামিদের মধ্যে গুঞ্জন ওঠে। তাঁদের একজন বলে ওঠেন, ‘তাহলে বুঝুন অবস্থা। কী বিচারের আয়োজন করা হয়েছে।’